📡סקירה מהעבר:מלחמת יום הכיפורים - פרק שני. 📡
סקירה מהעבר:מלחמת יום הכיפורים – פרק שני.
6/10/1973 שעה 50: 13.
בעיצומה של ישיבת הממשלה נשמעת אזעקה ברחבי הארץ ומלחמת יום הכיפורים יצאה לדרך.
בתזמון מדויק יוצאים עשרות מטוסים מצריים לתקיפת מחנות ותשתיות של צהל בסיני .
בסיוע ארטילרי של למעלה מ-1500תותחים שממטירים אש תופת לאורך כל החזית תוקפים עשרות אלפי חיילים מצריים שחצו את התעלה באמצעות סירות ו-5 גשרים שמוקמים על התעלה, ובחיפוי מטוסים, את כל המחנות הישראלים ואת המוצבים הקדמיים של פיקוד הדרום והמודיעין וחיל האוויר באום חשיבה ובשארם א שייח.
בקו התעלה ישב כוח דליל של 450 חיילים שאיישו את המוצבים בקו בר לב מגובים במספר טנקים.
גיוס המילואים נמשך במלא המרץ ומאות טנקים החלו לזרום לעבר התעלה ממחנות צהל בבאר שבע/חסה/רפיח/שיבטה/קציעות/ וצאלים כשרבים מהם עושים דרכם על שרשראות מרחק של כ-200 ק"מ.
בחזית הצפון שוטפים הסורים את רמת הגולן ומשתלטים על מרבית השטח. מוצב החרמון החשוב שבמוצבים נכבש ע"י כוח קומנדו סורי מוטס שמשתלט על ציוד מודיעיני מתוחכם ביותר שהוצב בחרמון שכונה ובצדק "העיניים של המדינה" .
כל הישובים האזרחיים ברמה"ג מפונים, הגשרים שעל הירדן ממולכדים ומוכנים לפיצוץ כדי למנוע זליגה סורית לעמק הירדן.
חיל האוויר תוקף בכל הכוח את סוללות הנ"מ בשתי החזיתות ללא הצלחה עם אבדות כבדות מאוד במטוסים וטייסים.
בצפון נהרג מח"ט 188 יחד עם חלק ממפקדי החטיבה והסורים כבר משוטטים על גדרות מחנה נפאח.
בדרום המצרים מעבירים לעבר שטחנו עשרות אלפי חיילים וטנקים רבים וחוליות נ"ט מצריות עושות שמות בשריון הישראלי.
כעבור יממה משתלטים המצרים על רצועה בעומק 3-8 ק"מ במזרח התעלה ומשתלטים על כל קו בר לב תוך שהם כובשים/מכתרים את מרבית המוצבים וגורמים להרוגים/פצועים/שבויים רבים בקרב אנשי המוצבים.
שליש מכוח השריון באזור התעלה נפגע. המילואים בפיקודם של אריאל שרון ואברהם אדן מתחילים להגיע לחזית והכוח הישראלי מונה כבר 3 אוגדות ועוד אוגדה מאולתרת סה"כ 15 חטיבות 9 מהן משוריינות ו-2 של צנחנים. אלוף הפיקוד שמואל גונן הוא אלוף צעיר שמכהן תקופה קצרה בתפקידו מה שיקשה עליו לשלוט במפקדי האוגדות הבכירים ממנו בוותק ובניסיון. ב-8/10 ,עוד בטרם מתארגנים הכוחות כראוי וללא תכנון מדויק , יוצא צה"ל למתקפת נגד כדי להדוף את המצרים. המתקפה נכשלת לחלוטין תוך אבדות קשות מאוד לצה"ל.
צה"ל נוטש את הקו הראשון ומייצב קו הגנה שני על ציר חת"מ כ-11 ק"מ מהתעלה. בינתיים נהרג מפקד האוגדה(252) אברהם מנדלר מפגיעה ישרה של פגז.
בישיבת הממשלה משדר שר הביטחון פסימיות ואומר שאנו עלולים לאבד את "הבית השלישי".
חילופי המהלומות בין הצבאות נמשכים כשצה"ל מחכה לטעות הראשונה שיעשו המצרים כדי שתפתח הדרך לצלוח את התעלה. הטעות ,שלה ציפו כולם, אכן מגיעה ב13/10 כשהמודיעין מיירט תשדורת שמרמזת על כוונה מצרית להעביר את יתרת הכוחות המשוריינים המצרים לשטחנו כדי לפרוץ קדימה . צה"ל אורב לכוח השריון המצרי וייבצע את המהלך שישנה את פני המלחמה לטובתנו.
הניו-יורק טיימס מפרסם מפת בסיסים אירנים עיקריים בסוריה.
מבזקי חדשות ליום 20-2-2018.מתעדכן.